पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के तेजी से बढ रहे आंकडो के मद्यनजर उपखंड मजिस्ट्रेट डॉ. राकेश कुमार मीणा ने मालपुरा उपखंड में वीकेंड कर्फ्यू को दो दिन और बढाने के आदेश जारी किए है। अब मालपुरा उपखंड में तीन व चार मई तक कर्फ्यू रहेगा। कर्फ्यू के दौरान दूध दवाईयां की दुकाने खुली रहेगी। उपखंड मजिस्ट्रेट द्वारा यह आदेश अंतर्गत धारा 144 दंड प्रक्रिया संहिता 1973 के तहत जारी करते हुए कहा है कि कोविड महामारी की दूसरी लहर के व्यापक प्रसार से उत्पन्न चिकित्कीय आपात स्थितियों को दृष्टीगत रखते हुए उपखंड मालपुरा क्षेत्र में वीकेंड कर्फ्यू के बाद भी दो दिन तीन व चार मई को कर्फ्यू जारी रहेगा।
इस दौरान दूध डेयरी व मेडिकल की दुकाने खुली रहेगी। आदेश में सभी व्यापारियों,फल सब्जी विक्रेताओं तथा किराना ,मेडिकल सहित दूध डेयरी संचालकों व अन्य को आदेश दिए गए है कि इस दौरान वे अपनी आरटी पीसीआर जांच करा लेवें। अन्यथा बुधवार पांच मई को उन्हें दुकानें नहीं खोलने दी जाएगी। उधर कृषि मंडी मे कारोबार 8 मई तक बंद रखने की घोषणा व्यापार मंडल द्वारा की गई। मंडी में कोरोना संक्रमण की रोकथाम के लिए बंद के दौरान मंडी प्रशासन को मंडी परिसर में हाईपोक्लोराइट का छिडकाव करने के आदेश प्रशासक व एसडीएम द्वारा दिए गए है।
दो दिन से नहीं हो रही है कोरोना की जांच उनियारा| कोरोना की जांच के लिए बनाए गए उनियारा अस्पताल में केंद्र मैं 2 दिन से कोरोना की जांच नहीं होने से लोगों को परेशानी का सामना करना पड़ रहा है। मिली जानकारी के अनुसार अब चिकित्सा विभाग ने सरकार के आदेशानुसार अस्पताल परिसर में ही कोरोना संक्रमित परिवार जनों की जांच कर रहे हैं। जिसके लिए अस्पताल परिसर में केंद्र बना रखा है।जहां पर अस्पताल में उपचार करवाने आने वाले रोगियों की कोरोना जांच करवाने के बाद ही उपचार डॉक्टर द्वारा किया जाता है। जबकि कोरोना संक्रमित रोगी के परिजन घर से अस्पताल आते समय कई लोगों के संपर्क में जाते हैं एवं वह लोग किसी को यह नहीं बताते कि परिवार में कोई कोरोना संक्रमित है,जिसके लिए जांच करवाने जा रहा हूं। इसी कारण से उनियारा में कोरोना संक्रमित संख्या बढ़ती जा रही है। इस कारण से उनियारा शहर में अभी तक करीब 115 कोरोना संक्रमित है, जिनमें से कई लोग ठीक भी हो चुके हैं। परंतु उनियारा अस्पताल में 2 दिन से वीटीएम समाप्त हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn